અમિતાવ ધોષ ફરી પાછા ફર્યા છે, પોતાની નવી પાવરફુલ બુક ધ ગ્રેટ ડેરેગમેન્ટ : ક્લાઈમેટ ચેન્જ એન્ડ અનથીંકેબલ. અમિતાવની રાઈટીંગમાં એક વસ્તુ વારંવાર જોવા મળે અને તે છે પાસ્ટ. ભૂતકાળને વગોળ્યા કરવુ. લેખકની આદત બની જાય છે. જે સમય સાથે તે ચોંટેલો હોય છે, ત્યાંથી બહાર આવવુ તેને માટે મુશ્કેલ બની જાય છે. કોઈવાર ત્યાં અટકી જાય છે. અમિતાવના કિસ્સામાં આવુ થયુ છે, પરંતુ વચ્ચે વચ્ચે ક્યાંક નિબંધો આપીને તેમાંથી છુટવાનો અને વાચકને થોડો રિલેક્સ થવાનો મોકો પણ આપી દે છે. લેખકો માટે આવા ચમત્કાર કરવા અઘરા હોઈ શકે, પણ લેખકથી એક કદમ આગળ નીકળી ગયેલા અમિતાવ ધોષ માટે નહિ.